Հավելված

Հայաստանի Հանրապետության

Արմավիրի մարզի  
 Փարաքար համայնքի ավագանու

2023 թվականի նոյեմբերի 15-ի N ․․․․․․․․․-Ն որոշման

**ԿԱՆՈՆՆԵՐ**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԱՐՄԱՎԻՐԻ ՄԱՐԶԻ ՓԱՐԱՔԱՐ ՀԱՄԱՅՆՔԻ ՏԱՐԱԾՔՈՒՄ ՀԱՆՐԱՅԻՆ ՍՆՆԴԻ ԿԱԶՄԱԿԵՐՊՄԱՆ ԵՎ ԻՐԱԿԱՆԱՑՄԱՆ**

***1․ ԸՆԴՀԱՆՈՒՐ ԴՐՈՒՅԹՆԵՐ***

1. Սույն կանոններով կարգավորվում է Հայաստանի Հանրապետության Արմավիրի մարզի Փարաքար համայնքի տարածքում առևտրի, հանրային սննդի և կենցաղային ծառայությունների (այսուհետ` առևտրի և ծառայությունների) ոլորտում իրականացվող գործունեությունը:
2. Համայնքի տարածքում առևտրի և ծառայությունների ոլորտում իրականացվող գործունեությունը կանոնակարգվում է «Առևտրի և ծառայությունների մասին», «Տեղական ինքնակառավարման մասին» Հայաստանի Հանրապետության օրենքներով, Հայաստանի Հանրապետության Քաղաքացիական օրենսգրքով, «Վարչական իրավախախտումների վերաբերյալ» Հայաստանի Հանրապետության օրենսգրքով, այլ իրավական ակտերով և սույն կանոններով:
3. Համայնքի տարածքում սույն կանոնների պահպանման նկատմամբ վերահսկողությունն իրականացնում է Հայաստանի Հանրապետության Արմավիրի մարզի Փարաքար համայնքի ղեկավարը:

***2․ ԱՌԵՎՏՐԻ ՕԲՅԵԿՏՆԵՐԻՆ ՆԵՐԿԱՅԱՑՎՈՂ ՊԱՀԱՆՋՆԵՐԸ***

1. Համայնքի տարածքում առևտուրն իրականացվում է առևտրի օբյեկտներում` խանութներում, կրպակներում, տաղավարներում, հեղուկ վառելիքի, տեխնիկական հեղուկների, հեղուկացված գազերի մանրածախ առևտրի կետերում, ինչպես նաև առևտրի իրականացման վայրերում` առևտրի կենտրոններում, սպառողական ապրանքների շուկաներում, գյուղատնտեսական արտադրանքի շուկաներում, կենդանիների շուկաներում, տոնավաճառներում (վերնիսաժներում) և ցուցահանդես-վաճառքի անցկացման վայրերում, բացօթյա առևտրի վայրերում, շրջիկ առևտրի կետերում:
2. Առևտրի օբյեկտներում սննդամթերքի և ոչ պարենային ապրանքների, ինչպես նաև գյուղատնտեսական արտադրանքի վաճառքը պետք է կատարվի ըստ ապրանքախմբերի առանձին բաժիններում:
3. Ելնելով տվյալ առևտրի օբյեկտի առանձնահատկություններից առևտրի օբյեկտը պետք է ապահովված լինի օրենքով թույլատրված ապրանքների վաճառքը կազմակերպելու համար օրենսդրությանը համապատասխան ընդունման, պահման և վաճառքի պայմաններն ապահովող սարքավորումնեով և առևտրատեխնոլոգիական պարագաներով, պահեստային, վարչակենցաղային, ապրանքների վաճառքի նախապատրաստման համար անհրաժեշտ տարածքներով:
4. Առևտրի օբյեկտը պետք է ապահովված լինի Հայաստանի Հանրապետության կառավարության սահմանած պահանջները բավարարող ցուցանակով:
5. Առևտրի օբյեկտներում սգո ծիսակատարություններին վերաբերող ապրանքների նմուշների ցուցադրումն առևտրի օբյեկտից դուրս արգելվում է: Նշված ապրանքներ վաճառող առևտրի օբյեկտների ցուցափեղկերը և մուտքերը պարտադիր պետք է լինեն վարագուրապատված` այնպես, որ վաճառող ապրանքների նմուշները տեսանելի չլինեն:
6. Հեղուկ վառելիքի, տեխնիկական հեղուկների, հեղուկացված գազերի մանրածախ առևտրի կետերը պետք է ապահովված լինեն օրենսդրությանը համապատասխան կառուցված վճարովի կամ անվճար հասարակական զուգարաններով և դրանց առկայության մասին տեղեկացնող, ինչպես նաև գտնվելու տեղի վերաբերյալ նշում պարունակող մուտքի մոտակայքում տեղակայված ցուցանակով:
7. Առևտրի իրականացման վայրի կազմակերպիչը պարտավոր է վաճառողներին (բացառությամբ առևտրի իրականացման վայրի տարածքում գործող առևտրի, հանրային սննդի օբյեկտների վաճառողների) ապահովել օրենսդրությանը համապատասխան առևտրատեխնոլոգիական սարքավորումնեով, ինչպես նաև տվյալ առևտրական գործունեություն իրականացնելու համար նախատեսված այլ գույքով:

**3․ ԱՌԵՎՏՐԻ ԿԱԶՄԱԿԵՐՊՄԱՆ ԿԱՆՈՆՆԵՐԸ**

1. Առևտրի օբյեկտներում պետք է բացառվի պիտանիելության ժամկետն անցած ապրանքների առկայությունը վաճառքում:
2. Առևտրի վայրի աշխատողը ապրանքը վաճառքի հանելուց առաջ պարտավոր է ստուգել ապրանքի որակն ըստ արտաքին հատկանիշների, դրանց պիտակների և գնապիտակների առկայությունը, իրազեկ լինել վաճառվող ապրանքների բնութագրական հատկություններին և անհրաժեշտության դեպքում սպառողին տալ ստույգ և հավաստի տեղեկություններ:
3. Վաճառողը պարտավոր է ապահովել սննդամթերքի վաճառքով զբաղվող առևտրի և հանրային սննդի օբյեկտների աշխատողներին աշխատանքային արտահագուստի կրումը:
4. Սպառողի (գնորդի) կողմից գնված պատշաճ և ոչ պատշաճ ապրանքների փոխարինումը կամ դրանց համար վճարված գումարի վերադարձումը և վերահաշվարկն իրականացվում է Հայաստանի Հանրապետության օրենսդրությամբ սահմանված կարգով:
5. Սպառողական ապրանքների, գյուղատնտեսական արտադրանքի և կենդանիների շուկաներում, տոնավաճառներում և ցուցահանդես-վաճառքի կազմակերպման վայրերում վաճառվող ապրանքների համար գնապիտակի առկայությունը պարտադիր չէ (բացառությամբ նշված վայրերում գործող առևտրի օբյեկտների):
6. Տոնավաճառները (վերնիսաժները) կազմակերպում են տեղական ինքնակառավարման մարմինները, օրենսդրությամբ սահմանված կարգով, միայն շաբաթ, կիրակի և օրենքով սահմանված տոնական օրերին:
7. Համայնքի տարածքում դեղերի վաճառքն իրականացվում է դեղատների միջոցով: Գնորդին վաճառված պատշաճ որակի դեղերը ենթակա չեն փոխարինման կամ վերադարձման:
8. Վաճառողի կողմից սննդամթերքի կշռափաթեթավորում կատարելիս, ելնելով տվյալ ապրանքատեսակի առանձնահատկությունից, փաթեթավորման համար օգտագործվում են հիգիենիկ և հակահամաճարակային ծառայության կողմից թույլատրված նյութերից

պատրաստված փաթեթավորման միջոցներ: Փաթեթավորվող սննդամթերքի փաթեթի կամ մեջդիր պիտակների վրա նշվում են ապրանքի անվանումը, տեսակը, քաշը, մեկ կիլոգրամի արժեքը և կշռափաթեթավորված քաշի վաճառքի գինը, փաթեթավորման օրը, նաև պիտանիելության ժամկետը:

1. Ապրանքների վաճառքը սպառողների (գնորդների) պատվերներով կարող է իրականացվել առևտրի օբյեկտներից: Վաճառողը պարտավոր է սպառողներին (գնորդների) ապահովել մատուցվող ծառայությունների ցանկի, պատվերների ընդունման և ապրանքների հանձնման ժամկետի, վաճառվող ապրանքների տեսականու և գների վերաբերյալ մատչելի և ստույգ տեղեկատվությամբ:
2. Հացի և հացաբուլկեղենի մանրածախ առևտուրն իրականացվում է հացի և հացաբուլկեղենի մասնագիտացված խանութներում, առանձնացված տաղավարներում և կրպակներում, սննդամթերքի մասնագիտացված խանութների առանձնացված բաժիններում, սպառողական ապրանքների և գյուղատնտեսական ապրանքների շուկաների տարածքում գտնվող առանձնացված առևտրի օբյեկտներում, իսկ մանր կշռափաթեթավորված հատային ապրանքները` նաև շրջիկ առևտրի կետերի միջոցով:
3. Ոգելից խմիչքների և ծխախոտի առևտուրն իրականացվում է միայն համայնքի ղեկավարի թույլտվության դեպքում: Ուսումնական հաստատությունների, մանկական և բուժկանխարգելիչ կազմակերպությունների առևտրի կետերում ոգելից խմիչքների վաճառք չի թույլատրվում:
4. Հեղուկ վառելիքի, տեխնիկական հեղուկների, հեղուկացված գազերի մանրածախ առևտրի կետերից դուրս հեղուկ վառելիքի, տեխնիկական հեղուկների, հեղուկացված գազերի վաճառքն արգելվում է: Դրանց վաճառքը թույլատրվում է իրականացնել օրենսդրությամբ սահմանված տեխնիկական պահանջներին համապատասխանող սարքավորումներով և գործարանային արտադրության ավտոցիստեռներով:
5. Գյուղատնտեսական արտադրանքի շուկայի կազմակերպիչը վաճառքի ընդունվող` փորձաքննություն պահանջող գյուղատնտեսական արտադրանքի որակի ստուգման նպատակով ապահովում է գյուղատնտեսական արտադրանքի շուկայում համապատասխան սարքավորումներով հագեցված լաբորատորիա:
6. Արգելվում է առևտրի, հանրային սննդի օբյեկտներում, սպառողական ապրանքների, գյուղատնտեսական արտադրանքի, կենդանիների շուկաներում, կրպակներում «Առևտրի և ծառայությունների մասին» Հայաստանի Հանրապետության օրենքով արգելվող ապրանքներ վաճառելը (իրացնելը):
7. Արգելվում է 18 տարին չլրացած անձանց ծխախոտ, ալկոհոլային խմիչքներ, թմրամիջոցներ և հոգեմետ նյութեր, սարսափ կամ պոռնոգրաֆիա բովանդակող գրականություն և տեսաերիզներ վաճառելը:
8. Ցուցանակներում, ցուցափեղկերում, ինչպես նաև տեղեկատվության տրամադրման այլ միջոցներում և գովազդում արգելվում է օգտագործել այլ անձանց պատկանող և Հայաստանի Հանրապետությունում պահպանվող ապրանքային նշանը կամ ֆիրմային անվանումը, եթե այդպիսի օգտագործման համար առկա չէ դրանց սեփականատիրոջ կողմից օրենքով սահմանված կարգով տրված թույտվությունը:
9. Համայնքի տարածքում բացօթյա առևտուր կարող են իրականացնել միայն Հայաստանի Հանրապետության օրենսդրությանը համապատասխան թույլտվություն ստացած իրավաբանական անձինք և անհատ ձեռնարկատերերը:
10. Թույլատրվում է միայն ծաղիկների, տնկիների, ամանորյա տոնակատարությունների համար նախատեսված եղևնիների և սոճիների, պաղպաղակի, ջրի, հանքային ջրի, հյութերի, զովացուցիչ ըմպելիքների բացօթյա առևտուրը: Վաճառարկղերը պետք է դրվեն տակդիրների վրա, արգելվում է վաճառարկղերը դնել անմիջապես գետնին, մայթին, սալահատակին:

***4․* ՀԱՆՐԱՅԻՆ ՍՆՆԴԻ ՕԲՅԵԿՏՆԵՐԻ ՏԵՍԱԿՆԵՐՆ ՈՒ ԴՐԱՆՑ  
 ՆԵՐԿԱՅԱՑՎՈՂ ՊԱՀԱՆՋՆԵՐԸ**

1. Հանրային սնունդը` խոհարարական արտադրանքի պատրաստման, իրացման և սպառման կազմակերպումն է հատուկ կահավորված տարածքում:
2. Համայնքի տարածքում գործող հանրային սննդի օբյեկտների տեսակներն են` ճաշարանները, ռեստորանները, սրճարանները, բարերը, բուֆետները և խոհարարական արտադրանքի պատրաստման և իրացման այլ օբյեկտները:
3. Հանրային սննդի օբյեկտը պետք է ապահովված լինի տեխնոլոգիական գործընթացն ապահովող համապատասխան սարքավորումներով և հանրային սննդի գործունեությունն իրականացնելու համար նախատեսված գույքով:
4. Հանրային սննդի օբյեկտը պետք է ապահովված լինի <Առևտրի և ծառայությունների մասին> օրենքով սահմանած պահանջները բավարարող ցուցանակով:
5. Հանրային սննդի օբյեկտի աշխատողներից` բարմենը, խոհարարը, հրուշակագործն ու մատուցողը պետք է ունենան անձնական սանիտարական գրքույկ, կրեն աշխատանքային հագուստ, պետք է ունենան համապատասխան մասնագիտական կրթություն, կամ մասնագիտական պատրաստվածության մասին դիպլոմ:
6. Սպառողներին սպասարկման ձևերն ու մեթոդները սահմանում է վաճառողը:
7. Վաճառողը պետք է ունենա ճաշացուցակ, որը ներկայացվում է սպառողին: Ճաշացուցակում նշվում է խոհարարական արտադրանքի զանգվածը և վերջինիս այն գինը, որն ենթակա է սպառողի կողմից վերջնական վճարման:
8. Մատուցողի ներկայացված հաշվում (որի երկրորդ օրինակը սահմանված կարգով մնում է վաճառողի մոտ) նշվում է նրա անուն ազգանունը, սպասարկման օրը, կերակրատեսակների, խոհարարական արտադրատեսակների, խմորեղենի, հացաբուլկեղենի, գնովի ապրանքների անվանումները, քանակը, զանգվածը և վճարման ենթակա ապրանքների վերջնական գինը:
9. Համայնքի տարածքում հանրային սննդի օբյեկտներում ոգելից խմիչքների և ծխախոտի իրացման թույլտվությունը տալիս է Հայաստանի Հանրապետության Արմավիրի մարզի Փարաքար համայնքի ղեկավարը:

**5․ ԿԵՆՑԱՂԱՅԻՆ ԾԱՌԱՅՈՒԹՅԱՆ ՕԲՅԵԿՏՆԵՐԻՆ ՆԵՐԿԱՅԱՑՎՈՂ ՊԱՀԱՆՋՆԵՐԸ**

1. Կենցաղային ծառայությունը սպառողների կենցաղային կարիքների բավարարման համար` նրանց պատվերով կատարողի կողմից մատուցվող ծառայություն է:
2. Կենցաղային ծառայության օբյեկտը պետք է ապահովված լինի Հայաստանի Հանրապետության կառավարության սահմանած պահանջները բավարարող ցուցանակով:
3. Կենցաղային ծառայության օբյեկտում` սպառողներին տեսանելի տեղում, փակցվում է մատուցվող ծառայությունների գնացուցակը:
4. Կենցաղային ծառայության օբյեկտներում ծառայությունների պատվերների ընդունման տեղը, ձևը որոշում է կատարողը:
5. Օրենսդրությամբ սահմանված դեպքերում, առանձին կենցաղային ծառայությունների մասով, կենցաղային ծառայություններ մատուցող աշխատողը պարտավոր է ունենալ համապատասխան մասնագիտական կրթության կամ մասնագիտական պատրաստվածության մասին դիպլոմ կամ վկայական կամ առնվազն երկու տարվա համապատասխան աշխատանքային ստաժ:

**6․ ԱՌԵՎՏՐԻ ԵՎ ԾԱՌԱՅՈՒԹՅՈՒՆՆԵՐԻ ՈԼՈՐՏՈՒՄ  
 ՀUԿՈՂՈՒԹՅԱՆ ԻՐԱԿԱՆԱՑՄԱՆ ԿԱՐԳԸ**

1. Հայաստանի Հանրապետության Արմավիրի մարզի Փարաքար համայնքի ղեկավարի կողմից առևտրի և ծառայությունների ոլորտում հuկողությունն իրականացվում է «Առևտրի և ծառայությունների մասին», «Տեղական ինքնակառավարման մասին» Հայաստանի Հանրապետության օրենքներով, «Վարչական իրավախախտումների վերաբերյալ» Հայաստանի Հանրապետության օրենսգրքով վերապահված իրավաuությունների շրջանակներում:
2. Համայնքի ղեկավարը հuկողությունն իրականացնում է համապատաuխան աշխատակիցների (այuուհետ` տեuուչներ) միջոցով:
3. Հuկողության իրականացումն uկuելու համար հիմք է հանդիuանում համայնքի ղեկավարի կարգադրությունը:
4. Համայնքի ղեկավարի կարգադրության համար հիմք են հանդիuանում oրենքով վերապահված լիազորությունների իրականացումը և քաղաքացիներից (uպառողներից) uտացված առաջարկություններն ու առարկությունները:
5. Հuկողություն իրականացնելու մաuին համայնքի ղեկավարի հանձնարարագրում նշվում են հuկողություն իրականացնող մարմնի անվանումը, տեuուչների անունը, ազգանունը, հuկողություն իրականացնելու ենթակա տնտեuավարող uուբյեկտի լրիվ անվանումը: Հանձնարարագրով չամրագրված տեuուչները իրավունք չունեն մաuնակցելու հuկողության իրականացմանը:
6. Տնտեuավարող uուբյեկտի մոտ մեկ հuկողության ժամկետը կարող է uահմանվել ոչ ավելի, քան մեկ աշխատանքային oր, ընդ որում, հuկողության փաuտացի uկuելու oր է համարվում հuկողություն իրականացվող oբյեկտում պահվող հuկողության մատյանում գրառում կատարելու oրը:
7. Տեuուչներն ունեն «Առևտրի և ծառայությունների մասին» Հայաստանի Հանրապետության oրենքով uահմանված իրավունքներ և պարտավորություններ:
8. Տնտեuավարող uուբյեկտի կողմից «Առևտրի և ծառայությունների մասին» Հայաստանի Հանրապետության oրենքով uահմանված պահանջների խախտման դեպքում տեuուչները հատուկ համարակալված պաշտոնաթերթերի վրա կազմում են արձանագրություն (հավելված թիվ 2) երկու oրինակից, իuկ խախտումներ և թերություններ չհայտնաբերելու դեպքում` տեղեկանք:
9. Կազմված արձանագրությունը կամ տեղեկանքը հuկողություն իրականացնող տեuուչները երկու oրվա ընթացքում ներկայացնում են տնտեuավարող uուբյեկտի ղեկավարին կամ նրան փոխարինող պաշտոնատար անձին: Կազմված արձանագրությունը uտորագրում են տեuուչները, տնտեuավարող uուբյեկտի ղեկավարը կամ նրան փոխարինող պաշտոնատար անձը: Տարաձայնությունների դեպքում uտորագրողների կարծիքները նշվում են արձանագրությունում:
10. Արձանագրությունը uտորագրելուց uտորագրողների հրաժարվելու դեպքում այդ մաuին արձանագրությունում կատարվում է համապատաuխան գրառում: Տնտեuավարող uուբյեկտի կողմից արձանագրությունը uտորագրելու և տարաձայնություններ ներկայացնելու ժամկետը չի կարող գերազանցել երկու աշխատանքային oրը: Արձանագրության պատճենի մեկ oրինակը հանձնվում է տնտեuավարող uուբյեկտին:
11. Հuկողության իրականացման արդյունքներով արձանագրված իրավախախտումների վերաբերյալ գործերի քննությունը կատարվում է «Վարչական իրավախախտումների վերաբերյալ» Հայստանի Հանրապետության օրենսգրքով uահմանված կարգով:
12. Հայաստանի Հանրապետության Արմավիրի մարզի Փարաքար համայնքի ղեկավարը համայնքի տարածքում առևտրի և ծառայությունների ոլորտում իրականացվող հսկողության մասով հաշվետու է Արմավիրի մարզպետին: Հսկողության արդյունքների մասին ներկայացվում է կիսամյակային հաշվետվություն:

ՀԱՅԱՏԱՆԻ ՀԱՆՐԱՊԵՏՈՒԹՅՈՒՆ ԱՐՄԱՎԻՐԻ ՄԱՐԶ  
ՓԱՐԱՔԱՐ ՀԱՄԱՅՆՔԻ ՂԵԿԱՎԱՐ  
\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  
 (թույլտվություն տրամադրող համայնքի անվանումը)

ԹՈՒՅԼՏՎՈՒԹՅՈՒՆ

ՀԱՆՐԱՅԻՆ ՍՆՆԴԻ ԿԱԶՄԱԿԵՐՊՄԱՆ ԵՎ ԻՐԱՑՄԱՆ

N \_\_\_\_\_\_

Տրված \_\_\_\_ \_\_\_\_\_\_\_\_\_\_\_\_\_\_\_\_\_\_\_ 20\_\_\_\_թ.

Հայտատու անհատ ձեռնարկատիրոջ անունը, ազգանունը և գտնվելու վայրը կամ իրավաբանական անձի լրիվ անվանումը, կազմակերպա-իրավական ձևը և գտնվելու վայրը, հարկ վճարողի հաշվառման համարը

Գործունեության տեսակի իրականացման վայրը, շինության տեսակը

Թույլտվության գործողության ժամկետը \_\_\_\_\_\_ \_\_\_\_\_\_\_\_\_\_\_\_\_\_\_\_ 20 \_\_\_\_\_\_\_թ.

մինչև \_\_\_\_ \_\_\_\_\_\_\_\_\_\_\_\_\_\_\_\_ 20 \_\_\_\_\_\_\_թ.

\_\_\_\_\_\_\_\_\_  
 (ստորագրություն)  
  
Կ.Տ.

Ձև N2

ՀԱՅՏ

ՀԱՄԱՅՆՔԻ ՏԱՐԱԾՔՈՒՄ ՀԱՆՐԱՅԻՆ ՍՆՆԴԻ ԿԱԶՄԱԿԵՐՊՄԱՆ   
ԵՎ ԻՐԱՑՄԱՆ ԹՈՒՅԼՏՎՈՒԹՅՈՒՆ ՍՏԱՆԱԼՈՒ

1.Իրավաբանական անձի (կազմակերպության) անվանումը և կազմակերպական իրավական ձևը կամ անհատ ձեռնարկատիրոջ անունը, ազգանունը, հարկ վճարողի հաշվառման համարը

2.Կազմակերպության կամ անհատ ձեռնարկատիրոջ գտնվելու վայրը   
  
\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

3.Գործունեության տեսակի իրականացման վայրը, շինության տեսակը, հեռախոսահամարը, կապի այլ միջոցներ

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

4. Գործունեության անվանումը \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  
  
\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  
\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

5.Թույլտվության ժամկետը \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  
  
\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (նշել թույլտվության պահանջվելիք ժամկետը)

Ներկայացված տեղեկությունների իսկությունը հաստատում եմ:

(կազմակերպության պատասխանատու անձի անունը, հայրանունը, ազգանունը կամ անհատ   
 ձեռնարկատիրոջ անունը, հայրանունը, ազգանունը)

\_20\_\_\_\_\_\_թ.

Կ.Տ.

**ՀԻՄՆԱՎՈՐՈՒՄ**

**«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԱՐՄԱՎԻՐԻ ՄԱՐԶԻ ՓԱՐԱՔԱՐ ՀԱՄԱՅՆՔԻ ՎԱՐՉԱԿԱՆ ՏԱՐԱԾՔՈՒՄ ՀԱՆՐԱՅԻՆ ՍՆՆԴԻ ԿԱԶՄԱԿԵՐՊՄԱՆ ԵՎ ԻՐԱԿԱՆԱՑՄԱՆ ԿԱՆՈՆՆԵՐԸ ՍԱՀՄԱՆԵԼՈՒ ՄԱՍԻՆ» ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԱՐՄԱՎԻՐԻ ՄԱՐԶԻ ՓԱՐԱՔԱՐ ՀԱՄԱՅՆՔԻ ԱՎԱԳԱՆՈՒ ՈՐՈՇՄԱՆ ՆԱԽԱԳԾԻ ԸՆԴՈՒՆՄԱՆ**

**ԱՆՀՐԱԺԵՇՏՈՒԹՅԱՆ ՎԵՐԱԲԵՐՅԱԼ**

Համաձայն «Տեղական ինքնակառավարման մասին» Հայաստանի Հանրապետության օրենքի 18-րդ հոդվածի 1-ին մասի 40-րդ կետի՝ համայնքի ավագանին սահմանում է համայնքի վարչական տարածքում հանրային սննդի կազմակերպման և իրականացման կանոնները: «Տեղական տուրքերի և վճարների մասին» Հայաստանի Հանրապետության օրենքի 9-րդ հոդվածը սահմանում է Հայաստանի Հանրապետության համայնքներում տեղական տուրքերի տեսակները:

Համաձայն «Տեղական տուրքերի և վճարների մասին» Հայաստանի Հանրապետության օրենքի վերը մեջբերված հոդվածի 1-ին մասի 12-րդ կետի՝ որպես տեղական տուրքի տեսակ է սահմանված հետևյալը. «համայնքի վարչական տարածքում հանրային սննդի կազմակերպման և իրականացման (համայնքի ավագանու որոշմամբ սահմանված կանոններին համապատասխան)՝ տնտեսավարողի գործունեության համար առանձնացված յուրաքանչյուր վայրում հանրային սննդի կազմակերպման և իրականացման թույլտվության համար.»:

Հարկ է նկատել, որ օրենսդիրը համայնքի ավագանու մասով առաջին հերթին սահմանել է իմպերատիվ պարտավորություն, որով վերջինս պետք է սահմանի համայնքի վարչական տարածքում հանրային սննդի կազմակերպման և իրականացման կանոնները:

Միաժամանակ, համայնքի ավագանին, հիմք ընդունելով իր կողմից նախապես սահմանված հանրային սննդի կազմակերպման և իրականացման կանոնները, սահմանում է առանձին տեղական տուրքի տեսակ՝ տնտեսավարողի գործունեության համար առանձնացված յուրաքանչյուր վայրում հանրային սննդի կազմակերպման և իրականացման թույլտվության համար:

Օրենսդրական վերը մեջբերված կառուցակարգերի ուսումնասիրությունը թույլ է տալիս արձանագրելու, որ համայնքի ղեկավարի կողմից համայնքի տարածքում գործունեություն իրականացնող տնտեսավարող սուբյեկտներին տրամադրվող թույլտվությունները, մասնավորապես՝ հանրային սննդի կազմակերպման և իրականացման գործունեության մասով, պետք է հիմնված լինեն բացառապես ավագանու կողմից սահմանված համայնքի տարածքում հանրային սննդի կազմակերպման և իրականացման կանոնները սահմանող որոշման վրա:

Վերոգրյալից պարզ է դառնում, որ սույն որոշման իրավակիրառական նշանակությունը բավականին մեծ է համայնքների կայուն կենսագործման, մասնավորապես՝ տնտեսական գործունեության ապահովման համատեքստում: Ըստ էության, սույն հիմնավորումից բխող համայնքի ավագանու որոշման նախագիծը սահմանում է համայնքի տարածքում հանրային սննդի կազնակերպման և իրականացման հիմնական վարքագծի կանոնները, որոնք իրենց հերթին «գալիս են թելադրելու» համայնքի ղեկավարի՝ այդ բնագավառում իրականացվելիք վարչարարական բնույթի գործողությունների ուղղությունները և շրջանակը:

«Փարաքար համայնքի վարչական տարածքում հանրային սննդի կազմակերպման և իրականացման կանոնները սահմանելու մասին» Փարաքար համայնքի ավագանու որոշման նախագծով առաջարկվում է սահմանել.

* Այն հիմնական հասկացությունները, որոնք բխում են «Առևտրի և ծառայությունների մասին» Հայաստանի Հանրապետության օրենքի 10-րդ հոդվածի կարգավորումներից.
* Հանրային սննդի օբյեկտները դասակարգումը.
* Հանրային սննդի ծառայություններ մատուցող կազմակերպությունների տեսակները.
* Հանրային սննդի օբյեկտի վաճառողին և աշխատողին ներկայացվող պահանջները.
* Հանրային սննդի կազմակերպման և իրականացման գործընթացի նկատմամբ վերահսկողության և պատասխանատվության հետ կապված կարգավորումները և այլն:

Սույն որոշման ընդունման արդյունքում, ենթաօրենսդրական նորմատիվ իրավական ակտով կկարգավորվի համայնքի վարչական տարածքում հանրային սննդի կազմակերպման և իրականացման հետ կապված ընթացակարգային բնույթի իրավահարաբերությունները, միաժամանակ, կստեղվծեն օրենսդրական հիմքեր համայնքիի ղեկավարի համար, համայնքի տարածքում հանրային սննդի կազմակերպման և իրականացման թույլտվություններ տրամադրելու մասով:

Բացի իրավական կարգավորումների սահմանման անհրաժեշտությունից, սույն որոշման ընդունման անհրաժեշտությունը պայմանավորված է նաև համայնքում տնտեսական գործունեության խրախուսման և կանոնակարգման անհրաժեշտությամբ:

Սույն հիմնավորումից բխող համայնքի ավագանու որոշման նախագծի ընդունումը միտված է նաև ապահովելու «Տեղական ինքնակառավարման մասին» Հայաստանի Հանրապետության օրենքի 12-րդ հոդվածով սահմանված մի շարք համայնքի պարտադիր խնդիրների լուծմանը, մասնավորապես, նկատի ունենալով հետևյալ պարտադիր խնդիրները

* Համայնքի կայուն զարգացումը.
* Գործարար միջավայրի բարելավումը և ձեռնարկատիրության խթանումը:

**ՀԱՄԱՅՆՔԻ ՂԵԿԱՎԱՐ՝ Դ. ՄԻՆԱՍՅԱՆ**

**ՏԵՂԵԿԱՆՔ**

**«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԱՐՄԱՎԻՐԻ ՄԱՐԶԻ ՓԱՐԱՔԱՐ ՀԱՄԱՅՆՔԻ ՎԱՐՉԱԿԱՆ ՏԱՐԱԾՔՈՒՄ ՀԱՆՐԱՅԻՆ ՍՆՆԴԻ ԿԱԶՄԱԿԵՐՊՄԱՆ ԵՎ ԻՐԱԿԱՆԱՑՄԱՆ ԿԱՆՈՆՆԵՐԸ ՍԱՀՄԱՆԵԼՈՒ ՄԱՍԻՆ» ՓԱՐԱՔԱՐ ՀԱՄԱՅՆՔԻ ԱՎԱԳԱՆՈՒ ՈՐՈՇՄԱՆ ՆԱԽԱԳԾԻ ԸՆԴՈՒՆՄԱՆ ԱՌՆՉՈՒԹՅԱՄԲ ԱՅԼ ԻՐԱՎԱԿԱՆ ԱԿՏԵՐԻ ԸՆԴՈՒՆՄԱՆ ԱՆՀՐԱԺԵՇՏՈՒԹՅԱՆ ՄԱՍԻՆ**

«Հայաստանի Հանրապետության Արմավիրի մարզի Փարաքար համայնքի վարչական տարածքում հանրային սննդի կազմակերպման և իրականացման կանոնները սահմանելու մասին» Փարաքար համայնքի ավագանու որոշման նախագծի ընդունման առնչությամբ այլ իրավական ակտերի ընդունման անհրաժեշտություն չի առաջանում:

**ՀԱՄԱՅՆՔԻ ՂԵԿԱՎԱՐ՝ Դ. ՄԻՆԱՍՅԱՆ**

**ՏԵՂԵԿԱՆՔ**

**«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԱՐՄԱՎԻՐԻ ՄԱՐԶԻ ՓԱՐԱՔԱՐ ՀԱՄԱՅՆՔԻ ՎԱՐՉԱԿԱՆ ՏԱՐԱԾՔՈՒՄ ՀԱՆՐԱՅԻՆ ՍՆՆԴԻ ԿԱԶՄԱԿԵՐՊՄԱՆ ԵՎ ԻՐԱԿԱՆԱՑՄԱՆ ԿԱՆՈՆՆԵՐԸ ՍԱՀՄԱՆԵԼՈՒ ՄԱՍԻՆ» ՓԱՐԱՔԱՐ ՀԱՄԱՅՆՔԻ ԱՎԱԳԱՆՈՒ ՈՐՈՇՄԱՆ ՆԱԽԱԳԾԻ ԸՆԴՈՒՆՄԱՆ ԿԱՊԱԿՑՈՒԹՅԱՄԲ ՓԱՐԱՔԱՐ ՀԱՄԱՅՆՔԻ ԲՅՈՒՋԵՈՒՄ ԵԿԱՄՈՒՏՆԵՐԻ ԵՎ ԾԱԽՍԵՐԻԱՎԵԼԱՑՄԱՆ ԿԱՄ ՆՎԱԶԵՑՄԱՆ ՄԱՍԻՆ**

«Հայաստանի Հանրապետության Արմավիրի մարզի Փարաքար համայնքի վարչական տարածքում հանրային սննդի կազմակերպման և իրականացման կանոնները սահմանելու մասին» Փարաքար համայնքի ավագանու որոշման նախագծի ընդունման կապակցությամբ Փարաքար համայնքի բյուջեում եկամուտների ավելացում կամ նվազեցում չի նախատեսվում։

**ՀԱՄԱՅՆՔԻ ՂԵԿԱՎԱՐ՝ Դ. ՄԻՆԱՍՅԱՆ**